CELEX: 62020CN0360
Language: et
Date: 2020-08-04 00:00:00
Title: Kohtuasi C-360/20: Eelotsusetaotlus, mille on esitanud Tribunalul Argeş (Rumeenia) 4. augustil 2020 – Ministerul Dezvoltării Regionale şi Administraţiei Publice versus NE

16.11.2020   
            
            
               ET
            
            
               Euroopa Liidu Teataja
            
            
               C 390/18
            
         
      Eelotsusetaotlus, mille on esitanud Tribunalul Argeş (Rumeenia) 4. augustil 2020 – Ministerul Dezvoltării Regionale şi Administraţiei Publice versus NE
      (Kohtuasi C-360/20)
      (2020/C 390/27)
      Kohtumenetluse keel: rumeenia
      
         Eelotsusetaotluse esitanud kohus
      
      Tribunalul Argeş
      
         Põhikohtuasja pooled
      
      
         Kaebaja: Ministerul Dezvoltării Regionale şi Administraţiei Publice
      
         Vastustaja: NE
      
         Eelotsuse küsimused
      
      
                  1.
               
               
                  Kas Euroopa Liidu lepingu artikli K.3 alusel koostatud Euroopa ühenduste finantshuvide kaitse konventsiooni artikli 1 lõike 1 punktis a kasutatud mõiste „[Euroopa Liidu] finantshuve kahjustav pettus“ all mõeldakse rikkumist, mis on pandud toime eesmärgiga jätta mulje, et on järgitud määruse (EÜ) nr 1083/2006 (1) artikli 57 lõiget 1, vältimaks seda, et liikmesriik kohaldab selle artikli lõiget 3 koostoimes selle määruse artikliga 98, või ainult rikkumist, mis on pandud toime kuni elluviimise etapi lõpuni, välistades jätkusuutlikkuse saavutamise etapis toime pandud teod?
               
            
                  2.
               
               
                  Kas liidu õigust ja konkreetselt ELL artikli 4 lõiget 3 koostoimes ELTL artikli 325 lõigetega 1 ja 2 [ning] Euroopa Liidu lepingu artikli K.3 alusel koostatud Euroopa ühenduste finantshuvide kaitse konventsiooni artikli 1 lõike 1 punktiga a võib tõlgendada nii, et sellega on vastuolus riigisisene õigusnorm, mille kohaselt ei saa süüdistatavat karistada kuriteo eest, mille ta pani toime elluviimise etapile järgnevas etapis, st projekti jätkusuutlikkuse saavutamise etapis seoses kohustustega, mille see isik võttis rahastamislepinguga, ning riigisisese õigusnormi selline tõlgendus, et mõiste „[Euroopa Liidu] finantshuve kahjustav pettus“ ei hõlma ka raha saaja ebaseaduslikku käitumist projekti jätkusuutlikkuse saavutamise etapis seoses rahastamislepinguga võetud kohustustega ning seda olenemata sellest, kust pärinevad vahendid või summad, mille raha saaja kulutab projekti kestmajäämisele (raha saaja enda vahendid või [liidu] vahendid)?
               
            
         (1)  Nõukogu 11. juuli 2006. aasta määrus (EÜ) nr 1083/2006, millega nähakse ette üldsätted Euroopa Regionaalarengu Fondi, Euroopa Sotsiaalfondi ja Ühtekuuluvusfondi kohta ning tunnistatakse kehtetuks määrus (EÜ) nr 1260/1999 (ELT 2006, L 210, lk 25).